โปเกมอน มาสเตอส์

โปเกมอน มาสเตอส์ (; โรมาจิ: "Pokemon Masutāzu") เป็นเกมมือถือเล่นฟรีประเภทผจญภัยสวมบทบาทที่เปิดบริการเมื่อวันที่ 29 สิงหาคม ค.ศ. 2019 ภายใต้การพัฒนาโดยบริษัทดีนา และจัดจำหน่ายโดยบริษัท โปเกมอน จำกัด สำหรับมือถือพกพาในระบบปฏิบัติการแอนดรอยด์และไอโอเอส ปัจจุบันได้ปรับปรุงใหม่เป็น โปเกมอน มาสเตอส์ EX (; โรมาจิ: "Pokemon Masutāzu Ī Ekkusu")
ภาพรวม.
"โปเกมอน มาสเตอส์" เป็นเกมที่พัฒนาโดยบริษัทดีนา และจัดจำหน่ายโดยบริษัท โปเกมอน จำกัด สำหรับมือถือพกพาในระบบปฏิบัติการแอนดรอยด์และไอโอเอส
โดยตัวละครของเกมได้นำตัวละครจากเกมชุดโปเกมอนตั้งแต่อดีตจนถึงปัจจุบัน โดยมีทั้งเทรนเนอร์และโปเกมอนคู่หูเป็นผู้ร่วมเดินทาง
อย่างไรก็ตามเมื่อวันที่ 25 สิงหาคม ค.ศ. 2020 ได้ปรับปรุงใหม่ และเปลี่ยนชื่อเป็น โปเกมอน มาสเตอส์ EX (ポケモンマスターズ EX)
ระบบการเล่น.
ซิงค์แพส์.
"ซิงค์แพส์" หรือ "คู่หู"  เป็นการจับคู่ระหว่างโปเกมอนเทรนเนอร์หนึ่งคนกับโปเกมอนหนึ่งตัว โดยในแต่ละซิงค์แพส์จะมีบทบาท (Role) อยู่สามบทบาทได้แก่ "สไตรก์" (Strike) เป็นบทบาทที่จะมุ่งเน้นไปยังการสร้างความเสียหายเป็นหลัก "ซัพพอร์ต" (Support) เป็นบทบาทที่จะมุงเน้นไปยังการป้องกัน, รักษาเลือด (HP), และเพิ่มค่าสเตตัส (Status) ของทั้งทีม "เทค" (Tech) เป็นบทบาทที่มุงเน้นไปยังการทำให้โปเกมอนฝ่ายตรงข้ามติดสภาวะผิดปกติต่าง ๆ เช่นติดสภาวะพิษ (Poison), สภาวะหลับ (Sleep), สภาวะไหม้ (Burn), สภาวะชา (Paralysis), สภาวะสับสน (Confusion), สภาวะแข็ง (Freeze), เป็นต้น
แบตเทิลแบบเวลาจริง.
จุดเด่นของ "โปเกมอน มาสเตอส์" ที่ทำให้แตกต่างจากเกมโปเกมอนอื่น ๆ นั้นก็คือระบบการเล่นแบบ 3 ต่อ 3 ในแบบเวลาจริง (Real-time) ซึ่งเกมโปเกมอนส่วนใหญ่จะเป็นแบบทีละรอบ (Turn-based) โดยในแบบเวลาจริงนั้นผู้เล่นสามารถควบคุมโปเกมอนทั้งสามตัวได้อย่างอิสระ และใช้ท่าได้อย่างอิสระขึ้นอยู่กับเวลาคูลดาวน์และเกจ (Gauge) ที่เป็นแถบสีอยู่ด้านล่างสุดของหน้าจอ
ท่าที่ใช้ได้โดยไม่ต้องเสียเกจซึ่งจะเป็นไอเทมที่อยู่ในเกมโปเกมอนชุดหลักเช่น เอกซ์แอตแทก (X-Attack), เอกซ์สปีด (X-Speed), โพชัน (Potion), และอื่น ๆ อีกมากมาย
"ชิงค์มูฟ" (バディーズわざ, Badīzu Waza, Sync Move) เป็นท่าที่ทรงพลังซึ่งจะอยู่ตรงกลางของท่าทั้งสี่ หลังจากที่กดใช้จะมีฉากคัตซีนแอนิเมชันโผล่ขึ้นมา โดยสามารถใช้งานได้เมื่อมีการใช้ท่าต่าง ๆ ครบจำนวนที่กำหนดให้ไว้
ท่าผสานพลังระหว่างเพื่อนร่วมทีมที่จะมีอยู่ในโหมดเล่นแบบร่วมมือกันเท่านั้น สามารถใช้งานได้ก็ต่อเมื่อเติมยูนิตีเกจ (Unity Gauge) ให้เต็มโดยการใช้ท่าต่าง ๆ
เล่นแบบรวมมือกัน.
ผู้เล่นสามารถปลดล็อกโหมดเล่นแบบร่วมมือกัน (Co-op) ได้หลังจากผ่านเนื้อเรื่องหลักในบทที่ 11 เท่านั้น โดยหลังจากที่ปลดล็อกแล้วจะมีให้เลือกที่จะเล่นกับคนอื่นหรือกับเพื่อนในการผ่านด่านต่าง ๆ สูงสุด 3 คนเท่านั้น
โครงเรื่อง.
"เวิลด์โปเกมอนมาสเตอส์" หรือ "โปเกมอนมาสเตอส์ลีก" เป็นทัวร์นาเมนต์ที่จัดขึ้นบนเกาะเทียมปาชิโอโดยจะมีเหล่ายิมลีดเดอร์, สี่จตุรเทพ, แชมเปียน, และเทรนเนอร์ที่มีชื่อเสียงจากทุกภูมิภาคมารวมตัวกันเพื่อจัดตั้งทีมและมีส่วนร่วมในโปเกมอนแบตเทิลแบบ 3 ต่อ 3 การที่จะเข้าร่วมได้นั้นผู้เล่นและคู่หูพิคาชูจะต้องเอาชนะวีพีเอ็มลีดเดอร์เพื่อรวบรวมเหรียญตราให้ครบ 5 อัน
การพัฒนาและการเปิดตัว.
"โปเกมอน มาสเตอส์" ได้ประกาศครั้งแรกโดยบริษัท โปเกมอน จำกัด ในวันที่ 29 พฤษภาคม ปี พ.ศ. 2562 พร้อมกันกับโปเกมอน สลีปและโปเกมอน โฮม ซึ่งเป็นการร่วมมือครั้งแรกระหว่างบริษัทและผู้พัฒนาเกมมือถือดีนา แนวคิดของเกมมาจากนักวาดและนักออกแบบเกมของเกมฟรีก "เค็น ซุงิโมริ" เป็นผู้เสนอความคิดที่ว่าให้มีตัวละครในอดีตทั้งหมดจากเกมชุดหลักรวมอยู่ในเกมเดียวกัน เปิดให้ลงทะเบียนล่วงหน้าทั่วโลกในวันที่ 24 กรกฎาคม ปี พ.ศ. 2562 โดยได้เปิดให้บริการล่วงหน้าที่ประเทศสิงค์โปร์, และแคนาดาเท่านั้น ซึ่งจะรองรับภาษาอังกฤษ, ฝรั่งเศส, เยอรมัน, อิตาลี, ญี่ปุ่น, เกาหลี, สเปน, และจีน เริ่มเปิดให้บริการอย่างเป็นทางการทั่วโลกเมื่อวันที่ 29 สิงหาคม พ.ศ. 2562 ยกเว้นประเทศเนเธอร์แลนด์และประเทศเบลเยียมเนื่องจากมีการแบนลูตบอกซ์ในประเทศดังกล่าว
การตอบรับ.
"โปเกมอน มาสเตอส์" ได้รับการตอบรับที่ดีโดยภายใน 4 วันแรกตัวเกมมียอดดาวน์โหลดถึง 10 ล้านครั้ง และทำรายได้มากกว่า 10 ล้านดอลลาร์สหรัฐ ภายในสัปดาห์แรกตัวเกมทำรายได้เพิ่มขึ้นถึง 26 ล้านดอลลาร์สหรัฐ
ตัวละคร.
คู่หู.
คันโต.
ตัวละครที่เคยปรากฏตัวใน โปเกมอน เรด, กรีน, บลู พิคาชู, ไฟร์เรด และ ลีฟกรีน และ Let's Go! พิคาชู และ Let's Go! อีวุย
โจโตะ.
ตัวละครที่เคยปรากฏตัวใน โกลด์, ซิลเวอร์, คริสตัล และ ฮาร์ตโกลด์ และ โซลซิลเวอร์
โฮเอ็น.
ตัวละครที่เคยปรากฏตัวใน รูบี้, แซฟไฟร์, เอเมอรัลด์ และ โอเมการูบี้ และ แอลฟาแซฟไฟร์
ชินโอ.
ตัวละครที่เคยปรากฏตัวใน ไดมอนด์, เพิร์ล, แพล็ตตินัม
อิชชู.
ตัวละครที่เคยปรากฏตัวใน แบล็ค และ ไวท์ / แบล็ค 2 และ ไวท์ 2
คาลอส.
ตัวละครที่เคยปรากฏตัวใน X และ Y
อโลล่า.
ตัวละครที่เคยปรากฏตัวใน ซัน, มูน, อัลตร้าซัน, อัลตร้ามูน
กาลาร์.
ตัวละครที่เคยปรากฏตัวใน ซอร์ด และ ชิลด์
หมายเหตุ.
<templatestyles src="Reflist/styles.css" />
<templatestyles src="Reflist/styles.css" />